9 189 



der svarede til Chlorochromtetramioforbindelserne, maatte ventes at gaa lettere i Opløs- 

 ning. Ved Behandling af Reaktionsproduktet med koldt Vand kunde man derfor vente 

 at opnaa en foreløbig Adskillelse af de dannede Produkter. Da Morlands Salt er sær- 

 deles tungtopløseligt i koldt Vand , maatte det nærmest antages at svare til Purpureo- 

 chrompentaminforbindelserne , medens Reineckes Salt, der er lettere opløseligt, maatte 

 svare til en anden Række. 



I det følgende skal jeg angive et Par Forsøg, ved hvilke man ved [udvirkning af 

 tvechromsurt Kali paa smeltende Rbodanammonium og videre Behandling af Reaktions- 

 produktet kan faa to tildels forskjellige Raaprodukter, der tjene til Udgangspunkt for 

 Fremstillingen af Mor lands og Re in ecke s Salte. 



1) Man smelter i en rummelig Porcellænsdigel eller i en Porcellænsskaal 50 Gram 

 Rhodanammonium; naar fuldstændig Smeltning er indtraadt, tilsættes under stadig Om- 

 røring 12 Gram fintpulveriseret , tvechromsurt Kali i smaa Portioner paa 1 — 2 Gram ad 

 Gangen; der indtræder straks livlig Indvirkning og heftig Opbrusning, samtidigt med at 

 Blandingen antager en violetrød Farve; naar Opbrusningen er bleven særlig heftig, fjernes 

 Lampen, og de senere Portioner af Bichromatet tilsættes under vedvarende Omrøring, 

 hvorved Massen bliver grødagtig; hvis det er nødvendigt, understøttes Processen igjen 

 tilsidst ved Tilførsel af ikke for stærk Varme, hvilken dog snart afbrydes. 



Man maa ikke tilsætte saa meget Bichromat, at Massen bliver fast, medens den 

 endnu er ophedet, og Varmetilførselen maa ikke fortsættes, naar Reaktionen er aftaget 

 betydeligt; ved fortsat Varmetilførsel bliver det endelige Udbytte ringere, idet der dannes 

 andre Produkter. Som Varmekilde er en enkelt kraftig Bunsensk Lampe tilstrækkelig. 

 Det afkjølede Beaktionsprodukt, der lettest bringes af Skaalen, naar man fortsætter Om- 

 røringen under Afkjølingen, saa længe som Massens Consistens tillader det, har en mere 

 rødlig Farve; det bringes ned i ca. 500 Gr. næsten kogende Vand, hvorefter den dannede 

 Opløsning filtreres varm gjennem hurtig futrerende Papir; Filtratet, der er meget mørke- 

 rødt, afsætter under Afkjølingen i Løbet af 24 Timer et rigeligt, smukt rodt, krystallinsk 

 Pulver; Moderluden, der er meget stærkt farvet, fraheldes, og Bundfaldet bringes paa 

 Filter og udvaskes, tilsidst for Sugeapparatet, med koldt Vand, hvori det er forholdsvis 

 tungtopløseligt, indtil Filtratet har en lys rød Farve. Det udvaskede og godt afsugede 

 Salt lufttørres ved almindelig Temperatur. Udbyttet er 11 — 12 Gram. 



Med smaa Portioner lader ovennævnte Forsøg sig vise i et rummeligt Beagens- 

 glas i Løbet af ganske kort Tid. 



Vidensk. Selsk. Skr., 6. Række, naturvidensk. og mathem. Åfd. VII. 5. 25 



